Vitenskapsåret 1599

Vitenskapsåret 1599 er en oversikt over hendelser, prisvinnere, fødte og avdøde personer med tilknytning til vitenskap i 1599.

Astronomi
 31. januar – Under måneformørkelsen oppdager Tycho Brahe at teorien hans om Månens bevegelse er feil, siden formørkelsen begynte 24 minutter tidligere enn beregnet. Han forbedrer teorien sin.
 14. juni – Tycho forlater Wittenberg og flytter til Böhmen der han får opphold på slottet Benátky, nylig kjøpt av keiser Rudolf II.
 22. juli – Tycho observerer solformørkelsen fra Praha.

Navigasjon 
 Simon Stevin : «De Havenvinding» (Posisjonsbestemmelse på havet). Universitetet i Leiden.
 Edward Wright : Første utgave av «Certaine errors of navigation corrected», 2. utgave 1610. London.

Biologi 
 Ulisse Aldrovandi får publisert verket «Ornithologiae hoc est de avibus», med beskrivelse av fugler. Den første boken i en lang rekke illustrerte verk. Bologna.

Institusjoner 
 «Accademia dei Ricovrati» blir opprettet i Padova. Ett av medlemmene var Galileo Galilei.

Fødsler
 Carlo Antonio Manzini, italiensk astronom og matematiker (død 1677 eller 1678).

Dødsfall
 august – Cornelis de Houtman, Nederlandsk oppdager (født 1565).
 7. november – Gasparo Tagliacozzi, kirurg fra Bologna (født 1546).
 Ukjent dato − Peder Jacobsen Flemløse, dansk astronom (født 1554).

Referanser